Xitoy millatiga mansub kanadalik milliarder Syao Tszyanxua Hongkongga tashrifi vaqtida ushlandi, deb xabar bermoqda New York Times gazetasi. Nashr ma’lumotlariga ko‘ra, 45 yoshli tadbirkor 27 yanvarda The Four Seasons mehmonxonasidagi xonasidan olib chiqilib, Xitoy hududiga olib ketilgan. Ta’kidlanishicha, Tomorrow Group kompaniyasining asoschisi bo‘lgan Tszyanxua Antigua davlati diplomatik pasportiga ham ega. 29 yanvarda milliarderning oilasiga u xavfsizlikda ekani ma’lum qilingan va shu sababli uning yo‘qolgani haqidagi ariza qaytarib olingan.